Í stað þess að setja strengjabrúður í ritstjórastóla fjölmiðla hafa brúðuleikhússtjórarnir ákveðið að hlamma sér þar sjálfir , þar eru nú fyrrverandi fjárfestingabankastjóri , seðlabankastjóri og lögfræðingar . Allt í nafni frjálsrar blaðamennsku og sannleiksástar . Ég skil þá vel , það er þreytandi að þykjast til lengdar og engin þörf á því í samfélagi sem setur ekkert spurningarmerki við þetta . Öll þessi leiktjöld eru bara dýr og óþörf . Einu sinni tóku fjölmiðlar sig hátíðlega og ræddu um eldveggi milli auglýsenda og ritstjórna og eldveggi milli eigendavalds og frétta . Núna vita allir að slagurinn er tapaður . Það er vart lífsmark nema þegar markaðsdeild Íslandsbanka ákveður að breyta innkaupastefnu sinni og auglýsa frekar í fjölmiðlum þar sem jafnræði er milli karla og kvenna í hópi starfsliðs og viðmælenda . Þá rumska nokkrir litlir hræddir karlar í stéttinni og blána í framan af rembingi vegna hinnar hroðalegu aðfarar að frelsi fjölmiðla . Og þá að honum Sámi ( enda öruggast að halda sig bara við jákvæðar fréttir af krúttlegum dýrum til að verða ekki sökuð um aðför að frelsi fjölmiðla ) . Þau tíðindi bárust heimsbyggðinni á dögunum að nýr Sámur væri fæddur . Með aðstoð vísindanna , ofgnótt af peningum og talsverðum hégóma , hefur tekist að reisa upp frá dauðum hund forsetahjónanna fyrrverandi . Sámur átti sinn blómatíma á árunum fyrir hrun , þegar glæsileikinn bjó á Bessastöðum og þangað streymdi peninga - og valdafólk í limósínum til að skála fyrir völdum og vináttu á réttum stöðum . Síðan hrundi allt og múgurinn ruddist út á göturnar og fordæmdi auðmennina sem hann hafði áður dáð og elskað . Forsetahjónin fengu á sig talsverðar slettur en náðu með pólitískum klókindum að halda velli þótt það næddi um þau á stundum . Við hlið þeirra á þessum viðsjárverðu tímum var jafnan hinn hundtryggi Sámur . Þótt Sámur geispaði golunni , eins og við öll gerum á endanum , og nýr húsbóndi tæki við Bessastöðum var of snemmt að afskrifa hina heilögu þrenningu . Sámur reis upp frá dauðum með aðstoð vísindanna og peninganna , fagur sem forðum . Dorrit og Ólafur fagna í viðtölum við fjölmiðla og dásama eðliskosti fyrirmyndarinnar . Svo dásamlegur er Sámur að þau boða núna margfalda upprisu , fleiri klóna , sáma sem lifa að eilífu , enda verða ráðnir vísindamenn til að rækta burtu krabbameinið sem felldi Sám hinn fyrsta . „ Kannski gæti það leitt til þess að hægt væri að ná krabbameinsgenum úr fólki , “ segir Dorrit angurvær og gefur þannig örlitla von til þess að brauðmolar geti hrotið af borðum í tilraunastofunni þar sem sámarnir verða til og valdið straumhvörfum við meðferð á fólki . Nú hafa gömlu bankaskúrkarnir líka endurfæðst með hjálp stjórnmálamanna og náð öllum völdum í samfélaginu . Að mestu er lokið löngum og lýjandi málaferlum eftir hrunið sem enginn hafði neitt upp úr nema lögfræðingastéttin . Engum hugkvæmdist að krefja skúrkana um peningana sem þeir höfðu upp úr svindli og braski með banka landsmanna , Þeir peningar sem ekki brunnu upp , biðu eigenda sinna á aflandseyjum meðan dómskerfið mallaði áfram . Það er dýrt að halda uppi öllum þessum lögfræðingum . Best væri ef skúrkarnir úr bankahruninu myndu sjálfir kveða upp dóma yfir sjálfum sér í framtíðinni . Við værum þá laus við alla þessi milliliði , þetta væri einfalt og skilvirkt og auðvitað í nafni ástar á réttlætisgyðjunni . Hvað annað ? Þá væri líka einfaldara ef þeir væru á Alþingi og í stjórnarráðinu . Þá þyrfti enginn að þykjast lengur . Það væri hægt að afnema allan bankaskattinn eins og skot , fella niður veiðigjöld og flýta sér að draga tennurnar úr Samkeppniseftirlitinu . Skúrkarnir myndu skipta þessu bróðurlega á milli sín eftir atkvæðamagni , eins og þeir gera núna en án allrar þessarar yfirbyggingar og leikrænu tilþrifa . Þetta yrði auðvitað að vera í nafni lýðræðisins . Ég held samt að fólk muni varla finna muninn . Það væri auðvitað erfitt fyrir þá að vera öllum megin borðsins öllum stundum . En þá bara klónum við þá . Er það torskilið eða hvað ? “ Fréttir Vaknaði við öskrin Viðtal Óttast um líf sitt eftir hótanir á Seyðisfirði : „ Þetta er mafíu starfsemi “ Fréttir Yfirlögfræðingur Samherja er ræðismaður skattaparadísarinnar Kýpur og fundaði með mútuþegunum Fréttir „ Rannsóknarlögreglumaður Samherja “ sat fund með namibísku mútuþegunum Fréttir Nýtt á Stundinni Ríkisbankinn átti 3.8 milljarða lán hjá fyrirtækinu sem keypti Afríkuútgerð Samherja Fréttir Húnaþing vestra sendir frá sér hjálparkall Fréttir Samherjar segja sig úr lögum við siðað samfélag Kaldir ofnar á Dalvík Upptaka af reiðisímtali Jóhannesar við eiginkonu hans birt gegn vilja hennar Fréttir Þrír af fjórum hlynntir dánaraðstoð Fréttir Heimamenn fyrir norðan slegnir : „ Við hentum öllu frá okkur “ Fréttir Ef þetta væri allt saman hóx Þórdís Elva Þorvaldsdóttir Ógnar netofbeldi gegn konum og stúlkum framtíð okkar allra ? Brynjar Níelsson um Siðmennt : „ Vonlaus félagsskapur “ og „ einhver sá vitlausasti “ Fréttir „ Þetta er bara fellibylur , þetta helvíti “